section_heading: Napadi na katolike i Katoličku Crkvu
paragraph_text: Službena bošnjačka politika i osobe jugoslavenskog opredjeljenja hvale Tuzlu kao multikulturalnu sredinu i primjer nacionalne i vjerske tolerancije. Nasuprot tome napadi na katolike i katoličku baštinu prolaze prešućeni. Razmjer napada na katoličke objekte poprimili su dimenziju masovnosti od 2008. do 2011. godine. Od vlasti ti napadi na katoličke vjerske objekte nisu nikako zaustavljeni i nezaustavljivih napada koji kao da se taje od javnosti. Mnoštvo je zabilježenih devastiranja i obijanja katoličkih bogomolja i groblja u svim mjestima u općinama Tuzla, Lukavac i Živinice. Groblje Veresika u Tetimi vandalizirano je, oštećeno je nekoliko grobnica, ukradeni su mjedeni i brončani predmeti. U kapelu sv. Ante u Bukinju provaljeno je 17 puta, isprevrtani križevi u kapeli, misal iskidan i razbacan po podu, u kapelu na Orašju nekoliko je puta provaljeno i bila je skrnavljena, dvaput su pokradeni slivnici s krova crkve sv. Leopolda Mandića u Dragunji, dvaput je obijena kapela u Čanićima, jednom su polupani vjerski simboli, u župnu kuću u Ljubačama nekoliko je puta provaljivano u te u kuće vjernika, nekoliko puta provaljeno je u župnu kuću i crkvu u Par Selu, u Breškama su s krova crkve slivnici nekoliko puta ukradeni i isto toliko puta je provaljeno u župni ured, sa zvonika kapele sv. Filipa i Jakova na mjesnom groblju u Breškama ukradeno je zvono, u samo dva mjeseca triput je obijena i devastirano svetište Gospe Lipničke u Lipnici Srednjoj koje je spomenik kulture, kapela na groblju u Bistarcu više je puta stradala, groblje sv. Mihovil u Bistarcu je bezmalo u cijelosti uništeno, 30 grobova oskrnavljeno a 5 5 posve uništeno, kapela obijena, vaze po grobovima srušene, skinuti križevi i slivnici, polupano je mnoštvo keramičkih kipova srca Isusova i srca Marijina. Franjevački samostan i župa sv. Petra i Pavla četiri puta bili na meti provala, od čega su dvaput otuđeni novac i vrijedni predmeti, a pod krinkom jednog napada i provale pokradeni su svi podatci o župljanima. Brojne provale nisu više ni prijavljene jer nikakve primjerene reakcije nadležnih nije bilo. Počinitelji brojnih napada na preko 10 katoličkih grobalja nisu otkriveni. Kad je napokon i uhićen vandal koji je napao kapelu u Bukinju, pušten je nakon mjesec dana i počinio je isto takvo kazneno djelo na Franjevačkom samostanu na Bistriku. Fizički je napadnut par u Orašju. Hrvatskoj obitelji iz Dubrava Donjih zapaljena je štala, a u Živinicama svatovima Hrvata napadači su potrgali hrvatsku zastavu. Zabrinjavajuće je nerazumijevanje i šutnja nadležnih institucija i predstavnika vlasti, jer nitko osim u vrlo rijetkim slučajevima nije osudio ove napade niti je itko procesuiran. Još veći su problem mediji. Niti jedna televizijska kuća u Županiji Soli nije izvijestila o ovim nemilim događajima niti osudila kao ni državna i Federalna televizija. Medijska blokada Hrvata i katolika Županije Soli traje, sve se ignorira i zataškava.<ref>HDZ BiH Županijski odbor Soli HDZ BiH Soli osuđuje napade na imovinu Katoličke Crkve , 31. siječnja 2012. (pristupljeno 28. studenoga 2018.)<ref>(boš.) Klix.ba FENA: ''Tuzla: Kapela sv. Ante u Bukinju obijena 17. put'', 16. veljače 2012. (pristupljeno 28. studenoga 2018.)<ref>(boš.) Klix.ba FENA: Općina Tuzla osudila napad na kapelu u naselju Bukinje, 17. veljače 2012. (pristupljeno 28. studenoga 2018.)<ref>Dnevno.ba Danijel Ivanković: ''ASTRAŠIVANJE HRVATA: Sa kapele sv. Ante u Bukinju pokidane rešetke i polupani prozori (FOTO)!'', 24. srpnja 2015. (pristupljeno 28. studenoga 2018.)<ref>Kamenjar.com ZASTRAŠIVANJE HRVATA – Tuzla: U tri godine 18 napada na kapelicu u Bukinju, 25. srpnja 2015. (pristupljeno 28. studenoga 2018.)<ref>ARTinfo (artinfo.ba/ap): Ima li kraja vandalizmu u Tuzli pristupljeno 6. prosinca 2018.<ref>(boš.) Tip.ba TIP: Vandalizam na groblju u Tetimi , 17. travnja 2013. (pristupljeno 6. prosinca 2018.)<ref>Dnevnik.hr D.B.: Vandali u Tuzli uništili katoličko groblje, 7. studenoga 2011. (pristupljeno 6. prosinca 2018.)<ref>Pixsell Tuzla: Na groblju Sveti Mihovil oštećen velik broj nadgrobnih spomenika (pristupljeno 6. prosinca 2018.)